cyanic-selkie/wikianc huggingface dataset:
Bruno Wüstenberg
Bruno Thomas Wilhelm Wüstenberg (født den 10. mars 1912 i Duisburg i keiserdømmet Tyskland, død den 31. mai 1984 i Freiburg im Breisgau i Vest-Tyskland) var en tysk katolsk titulærerkebiskop og diplomat for Den hellige stol (Pavestolen).
Bakgrunn
Bruno Wüstenberg, var sønn av en bedriftsleder ved Kruppverket i Rheinhausen. Han studerte katolsk teologi etter endt utdanning fra gymnasiet i 1931, til å begynne med som bosatt i Collegium Albertinum ved Universitetet i Bonn. Sommersemesteret 1934 studerte han ved Universitetet i Freiburg. I 1936 kom Wüstenberg til presteseminaret i Bensberg, det senere kardinal Schulte-Haus.
Prest
Han ble presteviet den 3. mars 1938 i Kølnerdomen, sammen med 71 andre kandidater, av hjelpebiskop Joseph Hammels.
Tre uker etter at han ble presteviet, ga erkebiskopen av Köln, kardinal Karl Joseph Schulte, han sin tillatelse til å gjøre pastoralt arbeid i bispedømmet Rottenburg, der fader Wüstenberg den 31. mars 1938 tok på seg kapellanstillinger, først i Ulm-Wiblingen og deretter i Ulm-Soflingen. Den 1. april 1939 ble han fristilt for å studere kanonisk rett ved Det pavelige gregorianske universitet i Roma, som han fullførte med en doktorgrad. Samtidig fullførte han studier ved Det pavelige diplomatiske akademi, med diplom i 1942.
Wüstenberg virket deretter fra 1945 til 1949 som leder av den tysktalende avdeling for krigsfanger i Vatikanets statssekretariat; deretter utnevnte pave Pius XII ham til leder for avdelingen for tyskspråklige land i Statssekretariatet. I denne egenskap ga Wüstenberg – ubemerket av den bredere offentlighet – et betydelig bidrag til forsoning mellom den katolske kirke i Vest-Tyskland og det tyske sosialdemokrati, som ble en forutsetning for dannelsen av den store koalisjon mellom CDU/CSU og SPD i desember 1966.
Pavelig nuntius, titulærerkebiskop
Den 24. oktober 1966 var Wüstenberg den første tysker i etterkrigstidens kirkehistorie som ble nuntius. Pave Paul VI utnevnte ham til titulærerkebiskop av Tyr og til apostolisk pro-nuntius til Japan. Han ble bispeviet den 11. desember 1966 i Kölnerdomen av erkebiskopen av Köln, kardinal Joseph Frings. Medkonsekratorene var den apostoliske nuntius til Tyskland, erkebiskop Corrado Bafile, og hjelpebiskop i Köln Wilhelm Cleven. Forbundspresident Heinrich Lübke, som var i slekt med Wüstenberg, deltok også i bispevigselsliturgien.
Etter syv år i Japan utnevnte pave Paul VI. Wüstenberg 19. desember 1973 som apostolisk delegat til Elfenbenskysten, Dahomey, Togo og Guinea.
Den 17. januar 1979 ble han utnevnt til apostolisk nuntius til Nederland. Der måtte han forholde seg til en dypt splittet kirke og forberedelsene til den spesielle synode biskopene i Nederland la op til, der de mente at de skulle klare å bilegge splittelsen.
I 1984 døde Wüstenberg i Freiburg som følge av en hjerneemboli. Han ble gravlagt på katedralkirkegården i Köln.
Wüstenberg var i kontakt med Otl Aicher på slutten av 1930-tallet. Han var også venn med Georg Hüssler, president for det tyske Caritas og Caritas Internationalis.
Fra tidlig i sin karriere hadde Wüstenberg etablert et stilfullt levesett; han tilhørte Romas beste golfklubb og kjørte Porsche. Han så for seg fortsatte sosiale eventyr på sune utenlandsposter og gjorde bruk av de sosiale fordeler som var tilgjengelige i det katolske miljø i Tokyo, gjorde seg til venns med president Felix Houphouët-Boigny i Elfenbenskysten, leide et privat band, benyttet sønnen av Italias mest fasjonable arkitekt til å bygge et kapell og hans egen residens.
«Affäre Hochhuth»
Etter uroppførelsen av Rolf Hochhuths teaterstykke Der Stellvertreter den 20. februar 1963, der forfatteren anklager pave Pius XII for påstått taushet angående den nasjonalsosialistiske jødeforfølgelse, ble det gjentatte ganger fremført spekulasjoner om at Hochhuth var blitt forsynt med intern informasjon fra Vatikanet mens han forsket på sitt skuespillet i Roma. Biskop Alois Hudal ble gjentatte ganger nevnt som informant. I motsetning til dette avslørte Hochhuth i 1998 at sammen med pavens private sekretær, Robert Leiber, hadde Bruno Wüstenberg vært hans viktigste informant.
Publisisten og historikeren Hansjakob Stehle tok opp dette noe senere i et svar og refererte til året 1986, der Hochhuth hadde utpekt Wüstenberg og Hudal som sine «hoved- og kronvitner» under et personlig møte.
I oktober 1999 bekreftet Frank Ager at Wüstenberg faktisk var informanten, siden han «av irritasjon over Pius XII ønsket å 'hevne' en forhindret karriere». Ett år etter tok også historikeren Michael F. Feldkamp opp dette temaet, men påpekte at Ager ikke hadde anført noen fildebelegg for påstanden. I 2007 utvidet imidlertid Feldkamp selv tesen om at Wüstenberg var informant: «Andre mistenkte den tyske presten i det pavelige statssekretariatet, Bruno Wüstenberg, som ville ta hevn fordi Pius XII aldri forfremmet ham på grunn av hans homoseksuelle tendenser.»
VM i BMX-sykling 1999
VM i BMX-sykling 1999 (verdensmesterskapet i BMX-sykling) ble arrangert i Vallet i Frankrike i 1999.
Ahmed Saleh
Ahmed Saleh er navnet til flere personer:
Grass Stains
Grass Stains er en amerikansk dramafilm fra 2016. Filmen er skrevet og regissert av Kyle Wilamowski, og har Tye Sheridan og Kaitlyn Dever i hovedrollene.
Handling
En tenåringsgutt prøver å ta balansere skyldfølelsen sin med følelsene sine for kjæresten etter at rollen hans i et puss førte til at hennes eldre bror døde.
VM i BMX-sykling 1998
VM i BMX-sykling 1998 (verdensmesterskapet i BMX-sykling) ble arrangert i Melbourne i Australia i 1998.
Toppbreen
Toppbreen er en 1,5 km lang og 2 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten, hengende sidebre som graver seg ned i østveggen av Keilhaufjellet, og som munner ut i Sørkappfonna fra sør mot nord. Den møter nabobreen Keilhaubreen i nordøst, og sistnevnte renner videre ned i havet med en stor frontmorene. Den er blant de aller sørligste på Spitsbergen, og er en innlandsbre uten noen utløper til hav og med ikke landfast morene.
Regnet fra nord og med klokken har den berøring med de større breene Sørkappfonna i nordøst, og Keilhaubreen i nordøst, og via et smalt skar også med Mathiasbreen i vest. Sistnevnte er den eneste av to breer på Svalbard som ligger lengre sør enn Toppbreen.
Navnet kommer av at breen ligger helt opp mot toppen på Keilhaufjellet.
Abdarrazzaq
Abdarrazzaq (arabisk: ) er et arabisk mannsnavn som betyr «tjener av allgiveren».
Etymologi
Abdarrazzaq er dannet av de arabiske ordene Abd, al- og Razzaq, som betyr «tjener av allgiveren», som er ett av navnene brukt på Gud i Koranen.
Navnet transkriberes også blant annet som Abd al-Razaq, Abd ar-Razzaq, Abdelrazaq, Abdelrazek, Abderrazak, Abdirisaq, Abdirizak, Abdoul Razak, Abdul Razzak, Abdul Razzaq, Abdulrazak, Abdulrazaq, Abdur Razzaq, og Abed Al Razzaq.
Navnet er relatert til Abdel Razik, og det kan være vanskelig å skille de to navnene.
Utbredelse
Abdarrazzaq er listet blant de hundre mest utbredte arabiske mannsnavnene i Dictionary of Arab Names.
Kjente personer med navnet
Personene i listen er ordnet kronologisk etter fødselsår.
Cobaloides argus
Cobaloides argus er en sommerfugl som tilhører familien smygere (Hesperiidae). Den er den eneste arten i sin slekt.
Utbredelse
Arten er bare kjent fra Paraguay.
VM i BMX-sykling 1997
VM i BMX-sykling 1997 (verdensmesterskapet i BMX-sykling) ble arrangert i Saskatoon i Canada i 1997.
Ulvøåsen
Ulvøåsen er en ås øst på Nøtterøy i Færder kommune i Vestfold. Den ligger som en odde ut i Bjerkøysundet, som skiller Nøtterøy og Bjerkøy. Nord for Ulvøåsen ligger Knarberg, i nordvest Skallestad, i sørvest Hårkollen og i sør Arås. Ved foten av Ulvøåsen i nord befinner badeplassen Ulvøtangen seg.
Ulvøåsens høyeste punkt er på 45 meter over havet.
Fekting under Sommer-OL 2020 – Sabel kvinner
Fekting under Sommer-OL 2020 – Sabel kvinner ble arrangert i Makuhari Messe den 26. juli 2021.
Keilhaubreen
Keilhaubreen er en 2 km lang og 2 km² stor isbre helt sør på Spitsbergen, Svalbard, i fjellområdet i sørlige Sørkapp Land. Den er en liten bre som starter ved kanten av den store Sørkappfonna, og derfra renner nedover mot havet med en stor frontmorene. Den er blant de aller sørligste på Spitsbergen, og er en innlandsbre uten noen utløper til hav. Den skyver derimot foran seg en stor, vifteformet morene som ligger på barmark og når ut til havet i vifteform.
Breen er oppkalt etter den norske geologen Baltazar Mathias Keilhau (1797-1858), som utforsket dette områdets geologi.
VM i BMX-sykling 1996
VM i BMX-sykling 1996 (verdensmesterskapet i BMX-sykling) ble arrangert i Brighton i Storbritannia i 1996.
Odd Solem (psykiater)
Odd Solem (født 24. desember 1906, død 3. august 1983) var en norsk krigshelt, psykiater og foregangsmann innen barnepsykiatri.
Han var gift med forfatteren Mai Lindegård. Ekteparet kjøpte gården «Eidene» eller «Eiane» på Tjøme i 1949. Der etablerte de «Mai Lindegaards Stiftelse, dr. Solems Klinikk for nervøse barn», som åpnet dørene i 1950 og fikk status som klinikk i 1953. Dette var Norges første behandlingshjem for barn med psykiatriske lidelser. Institusjonen tok imot barn av begge kjønn, og hadde fire avdelinger, som alle hadde egne hobbyrom samt oppholdsstuer kalt «koserum». Det var også skole med fem klasserom på klinikken. Anlegget bestod av ti hus. Ekteparet Solem var sammen ansvarlige for driften frem til Mai Lindegård Solem døde i 1968. I 1974 ble eiendommen skjenket til Norges Røde Kors.
Barnepsykologen Magne Raundalen har oppgitt at hans interesse for barns ve og vel ble vekket da han i 1961 begynte som sivilarbeider ved denne klinikken. ''— Det mest kontroversielle med doktor Odd Solems behandlingsmetoder, var at det var absolutt ingen straff. Solem var en meget spesiell mann, som var opptatt av at barna skulle bli hørt, og ha rett til å klage på personalet,'' uttalte Raundalen i et intervju i 2009.
Kristin Røymo
Kristin Røymo (født 4. mars 1973 i Vestvågøy) er en norsk politiker (Ap) og Tromsøs tidligere ordfører. Hun var i perioden 14. oktober 2015 – 30. juni 2016 byrådsleder i Tromsø kommune, frem til byparlamentarisme ble erstattet med formannskapsmodellen som styreform i Tromsø. Røymo ble valgt som ordfører 14. oktober 2015, men søkte permisjon samme dag for å tiltre som byrådsleder. Jarle Aarbakke var ordfører under permisjonen.
Oppvekst og utdanning
Røymo vokste opp i Helnessund i Steigen kommune, tok videregående utdanning ved Solhaugen videregående skole i Narvik, og flyttet til Tromsø i 1995.
Røymo har tidligere jobbet ved Færingen Terapeutisk Samfunn, som fagkonsulent og som leder, hun har jobbet som barnehageassistent, og som fylkessekretær for AUF i Troms. Hun har per januar 2015 permisjon fra stillingen som seksjonsleder for NAV Arbeidsrådgivningskontor, ved NAV Troms.
Politisk karriere
Hun er bosatt i Tromsø, og ble valgt inn i kommunestyret for Ap første gang ved kommunevalget i 1999. Røymo var politisk rådgiver i Utenriksdepartementet i 2001. Hun var Tromsø Arbeiderpartis ordførerkandidat i 2011, og er gruppeleder.
Hun var Tromsø Arbeiderpartis byrådslederkandidat i 2015 og ble 14. oktober 2015, valgt som ordfører i Tromsø. En del av avtalen mellom samarbeidspartiene Arbeiderpartiet, Rødt og SV, var å erstatte byparlamentarisme, med formannskapsmodellen som styreform i Tromsø. Partiene ble enig om å beholde byrådet frem til 30. juni 2016, som en overgangsfase. Røymo søkte derfor om permisjon for å tiltre som byrådsleder og Jarle Aarbakke var ordfører under permisjonen. Røymo stilte ikke til gjenvalg ved valget i 2019.
Vauxhall Velox
Vauxhall Velox (1948–65) var en familiebil fra britiske Vauxhall Motors. Den etterfulgte Vauxhall 14, og var frem til 1957 et mer romslig alternativ til den rimeligere Vauxhall Wyvern, selv om de delte ramme og understell. Disse var etter lanseringen i Norge, klare bestselgere i mellomklassen, og stod i 1953 med utsalgspriser på 17 500 og 16 250 kroner. I likhet med andre modeller fra General Motors, fikk Velox årlige endringer i utseendet.
Nader Belhanbel
Nader Belhanbel (født 1. juli 1994) er en marokkansk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultater som senior er bronse på 800 meter i Jeux de la Francophonie 2013 og Arabiske mesterskapet i friidrett 2015.
Vauxhall Velox
LIP (1948–51) var en 4-seters sedan med 2.3-liters 6-sylindret bensinmotor på 54 hk. Den ble produsert i Luton, samt ved General Motors sine fabrikker i Sveits, New Zealand og Australia. EIP/EIPV & EBP (1951–57) fikk større karosseri og etterhvert forbedret motorkraft. Fra 1955 var Cresta en mer luksuriøs utgave av Velox.
Nader Belhanbel
Idrettskarriere
Belhanbel deltok i Ungdoms-VM i friidrett 2011 i Lille i Frankrike, der han nådde semifinalen, men fikk 21. beste tid i semifinalene, og nådde ikke finalen.
Vauxhall Velox
PA (1957–62) var helt nye modeller med halefinner og panoramavindu (derav P), slik som på Opel Rekord P. Samme året kom Vauxhall Victor og overtok for Vauxhall Wyvern som et rimeligere alternativ (til Velox). Motoren i Velox ga nå 83 hk. PY og SX var kosmetiske endringer i 1959 og 1960, mens PB (1962–65) ble den siste Velox.
Nader Belhanbel
Idrettskarriere
I Juniorafrikamesterskapet i friidrett 2013 kom han på tredjeplass på 800 meter, bak Berke Kahsay Adhana og Jonathan Kitilit. Samme år deltok han i Jeux de la Francophonie 2013 i Nice, der han også kom på tredjeplass. Musaab Bala vant denne øvelsen. Han deltok i Afrikamesterskapet i friidrett 2014, men ble der slått ut i innledningsheatet, med 10. beste tid, og nådde ikke finalen.
I april 2015 deltok han i Det arabiske mesterskapet i friidrett 2015, der han kom på tredjeplass med tiden 1.47,68, bak Musaeb Abdulrahman Balla og Ali Al-Deraan. Han deltok også i VM i friidrett 2015 i Beijing, der han kom på syvendeplass i finalen.
Astrid av Vendland
Astrid av Vendland, mytisk prinsesse i vendernes rike i Vendland på slutten av 900-tallet. Ifølge Snorre Sturlason var hun datter av kong Burislav og søster av Geira og Gunhild (også benevnt som Świętosława av Polen).
Opphavet til Astrid er omdiskutert, fordi Snorres opplysninger ikke stemmer overens med andre kronologier om herskerne i området. En ubekreftet hypotese hevder at Snorre har referert feil, og at Astrid og Burislav var søsken. De kan dermed begge ha vært barn av kong Mieszko I av Polen. I så fall het Astrids mor Dobrawa av Bøhmen. Burislav kan etter denne hypotesen ha vært identisk med Boleslaw I av Polen som ble konge eller hertug i Polen etter sin fars død i 992. Astrid er også myteomspunnet gjennom sitt giftermål med jomsvikingenes høvding Sigvalde jarl. Jomsvikingene hadde sitt hovedsete i Jomsborg
Astrids yngre søster Geira (ca 965 – ca 985) ble i 982 gift med den norske Olav Tryggvason som senere ble norsk konge. Søsteren Gunhild ble gift med den danske kong Svein Tjugeskjegg. Det er uklart om Gunhild også var identisk med dronning Sigrid Storråde som beskrives hos Snorre og som oppgis som mor til kong Knut den mektige. Kilder oppgir også at Gunhild senere ble gift med den svenske kong Erik Seiersæl.
Ebusus ebusus
Ebusus ebusus er en sommerfugl som tilhører familien smygere (Hesperiidae). Den er den eneste arten i sin slekt.
Utseende
En middelsstor (vingespenn 40-45 millimeter), brun smyger. Oversiden er brun med en stor, snøhvit flekk ved bakvingens innerkant. På undersiden er forvingen brun med noen hvite flekker som danner et uregelmessig, skrått tverrbånd i vingens ytre del, noen små flekker innefor disse. Bakvingen er brunhvit med noen brune flekker, og to sølvfargede, halvt gjennomsiktihge flekker ved ytterkanten.
Utbredelse
Arten lever i Mellom- og Sør-Amerika, fra Mexico i nord til Bolivia i sør.
Kenji Fujimitsu
Kenji Fujimitsu  (født 1. mai 1986) er en friidrettsutøver som konkurrerer i sprintløp. Hans fremste internasjonale meritter er tre gull fra Asiamesterskapet i friidrett og sølv på 4 x 100 meter stafett fra Verdenscupen i friidrett 2010.
Idrettskarriere
Fujimitsu deltok på Japans stafettlag på som kom på 3.-plass på medleystafetten ved ungdoms-VM i friidrett 2003 i Sherbrooke i Canada.
Ved VM i friidrett 2009 i Berlin løp han 200 meter på 20,69 i innledningsheatet, og gikk videre med syvende beste tid. Men i kvartfinalene løp han på 20,97, som var 27. beste tid sammenlagt, og han gikk dermed ikke til semifinalen. I samme VM deltok han på Japans stafettlag på 4 x 100 meter, som kom på 4.-plass.
Ved Asiamesterskapet i friidrett 2009 deltok han på begge sprintstafettene, og Japan vant gull på både 4 x 100 meter og 4 x 400 meter. Han vant også 200 meter ved Østasialekene 2009.
Fujimitsu kom på 4.-plass på 200 meter ved Osaka Grand Prix i mai. Han representerte Asia ved Verdenscupen i friidrett 2010, og på 200 meter der kom han på 5.-plass, med tiden 20,80. På 4 x 100 meter løp han sammen med Shinji Takahira, Naoki Tsukahara og Shintaro Kimura, og løp inn til 2.-plass.
Ved Asialekene 2010 fikk han to sølvmedaljer. På 200 meter kom han på 2.-plass, bak Femi Ogunode, og Japan kon også på 2.-plass på 4 x 400 meter stafett.
Han kom på delt 3.-plass på 200 meter ved det japanske mesterskapet i friidrett 2013. Han ble tatt ut til VM i friidrett 2013, der han deltok på det japanske stafettlaget som kom på 6.-plass på 4 x 100 meter stafett.
Japan deltok ved IAAF World Relays 2014, og Fujimitsu deltok på 4 x 200 meter stafett, der Japan kom på 9.-plass i innledningsheatet, og gikk dermed ikke til finalen. Ved Asialekene 2014 vant Japan 4 x 400 meter stafett, der Fujimitsu løp sammen med Yuzo Kanemaru, Shota Iizuka og Nobuya Kato.
Ved IAAF World Relays 2015 kom Japan på 3.-plass på 4 x 100 meter stafett. En uke senere vant han 200 meter ved Golden Grand Prix Kawasaki.
Han løp både 200 meter og 4 x 100 meter ved VM i friidrett 2015. På 200 meter løp han på 20,28 i innledningsheatet og 20,34 i semifinalen, men ble slått ut i semifinalen med 15. beste tid. På 4 x 100 meter fikk Japan 10. beste tid i innledningsheatet, og gikk ikke videre til finalen.
Den 8. mai 2016 kom han på 6.-plass på 200 meter ved Golden Grand Prix Kawasaki 2016, der Aaron Brown vant.
Teaterdirektøren
thumb|[[Kärntnertortheater, der stykket først ble offentlig fremført.]] Teaterdirektøren («Der Schauspieldirektor»), K. 486, er et syngespill i opera buffa-tradisjon av Wolfgang Amadeus Mozart.
Handling
Stykket består av kun fire sanger, av dem to arier, en trio og en allsang på slutten.
Teaterdirektøren Frank, sammen med buffasangeren Buff, har prøvelesning på to skuespillerinner for å se om de blir del av hans nye teatertropp. Mens begge blir ansatt, krangler de om hvem som skal ha hovedrollene og få best betalt. De illustrerer sine styrker ved å synge to imponrende arier (Herz: «Da schlägt die Abschiedsstunde», Silberklang: «Bester Jüngling»). Tenoren, Vogelsang, intervenerer, og i en trio kalt «Ich bin die erste Sängerin» («Jeg er primadonnaen») når de et kompromiss der begge får høy lønn og topkreditering. Stykket avsluttes med kvartetten «Jeder Künstler strebt nach Ehre».
VM i BMX-sykling 2012
VM i BMX-sykling 2012 (verdensmesterskapet i BMX-sykling) ble arrangert i Birmingham i Storbritannia i 2012.
VM i BMX-sykling 2011
VM i BMX-sykling 2011 (verdensmesterskapet i BMX-sykling) ble arrangert i København i Danmark i 2011.
P&O Ferries
P&O Ferries er et britisk selskap som ble stiftet i 2002. Selskapet har bilferger som trafikkerer mellom Skottland og Nord-Irland, mellom England og Irland og mellom England og Belgia, Nederland og Frankrike.
Disse fergene ble tidligere operert på ulike tidspunkter av separate datterselskaper til P&O Ferries under navnene Pandoro Ltd, P&O European Ferries, P&O Portsmouth, P&O North Sea Ferries, P&O Irish Sea og joint venture-P & O Stena Line.
Taofeek Ismaheel
Taofeek Ajibade Ismaheel (født 16. juli 2000) er en nigeriansk fotballspiller som spiller for den belgiske klubben SK Beveren, på lån fra den franske klubben.
Carl Knudsen
Eiendommer
Knudsen eide bl.a. gården Grasham på Birkenes, samt Carl Knudsen-gården i Lillesand. Begge steder huser i dag lokalmuseer, henholdsvis Birkenes Bygdemuseum og Lillesand by- og sjøfartsmuseum.
Arkivet
Arkivet etter forretningsdriften til Carl Knudsen befinner seg på Aust-Agder museum og arkiv i Arendal. Arkivet omfatter kopibøker, fraktbøker og regnskapsbøker.
Ruta 10 (Uruguay)
Ruta 10 Juan Díaz de Solís (spansk: Ruta diez; populært kalt for Ruta 10) er en veistrekning som går fra Canelones til Aguas Dulces, Rocha, i østlige Uruguay. Veistrekningen, slik den er i dag, ble åpnet 1983, og er 190 kilometer lang.
På veien ligger bl.a. den karakteristiske broen Puente Laguna Garzón.
Wachet auf, ruft uns die Stimme
Wachet auf, ruft uns die Stimme, BWV 140, er en kantate komponert av Johann Sebastian Bach.
Kantaten ble skrevet i Leipzig i 1731 for den 27. søndagen etter treenighetssøndag, som dette året var den 25. november. Da denne søndagen bare kom i år da påsken var ekstra tidlig, ble ikke kantaten fremført ofte. Teksten er skreven av Philipp Nicolai (sats 1, 4, 7), mens resten er skreven av en ukjent tekstforfatter.
Kantaten er på norsk kjent som «Vakna opp, så ljoder luren» / «Sions vekter hever røsten». Den er også kjent som en av de såkalte Schübler-koralene.
Instrumentering og struktur
Kantaten består av sju satser:
Volkswagenwerk
Volkswagenwerk er den største fabrikken til Volkswagen AG, plassert i Wolfsburg. Fabrikken ble bygget på 1930-tallet på ordre fra Adolf Hitler.
Under Andre verdenskrig ble fabrikken benyttet til produksjon av militære produkter, blant annet terrengkjøretøyet Kübelwagen, amfibiekjøretøyet Schwimmwagen.
Nåtid
I dag brukes fabrikken til produksjon av bilmodellene VW Golf, VW Passat, VW Touran med flere.
Det er også bygd opp en park med paviljonger for alle bilmerkene Volkswagen-konsernet eier, dette heter Autostadt.
Smart strømnett
Et smart strømnett (engelsk: smart grid, på norsk noen ganger skrevet «smartgrid » ) er samlebetegnelsen på en ny generasjon strømnett hvor en tar i bruk ny kommunikasjonsteknologi for å utnytte energiinfrastrukturen bedre. Smarte strømnett kjennetegnes ved ulike systemer og komponenter som har det til felles at de har fusjonert strømnettet med internettet.
Bakgrunn
Strøm er ferskvare som må brukes med en gang den er produsert. For å klare dette har det blitt bygd store strømnett som bringer strømmen fra kraftverkene til forbrukerne. Dagens strømnett er utviklet i en tid hvor strømmen i stor grad skulle fraktes fra store kraftverk og direkte til forbrukerne, men dette bildet har imidlertid endret seg de senere årene. Nye fornybare energiformer som småkraft, vindkraft og bioenergi er mindre stabile og krever at en går bort fra en sentralisert energistruktur slik som i dag til en mer desentralisert struktur. En desentralisert energiinfrastruktur stiller økte krav til sensorikk i og styring av strømnettet. Ettersom strømmen må brukes med en gang den produseres må all energiproduksjon koordineres grundig. Når flere mindre energiprodusenter kobler seg på og skal levere strøm inn nettet blir dette stadig vanskeligere.
Fremtidens strømnett må i tillegg håndtere at forbrukerne også kan opptre som leverandører av strøm og skal ha betalt for dette. Dette vil blant annet bli en virkelighet når plusshusene (hus som lager mer energi enn de forbruker) blir vanlige, hvilket man har regnet med vil begynne å skje i Europa fra 2019.
Redusert behov for energi
I forsøksprosjekter i USA hvor ulike implementasjoner av smarte strømett har blitt testet ut har strømregninger gått ned med 10 %, mens forbrukstoppene er redusert med 15 %. . Dette henger sammen med at forbruket av strøm varierer i løpet av dagen, og siden strøm er en vare som omsettes i markedet varierer også prisen slik at prisen vil være høyere når forbruket er høyt. Det finnes dog i dag ingen måte å kommunisere mellom strømprodusenter og strømforbrukere, og derfor finnes det ingen priskanal eller andre insentiver som sørger for å redusere strømforbruket når krafttilgangen blir knappere og prisene stiger. Med et strømnett som er koblet sammen med internett vil det bli mulig å kommunisere energiknapphet gjennom økt elpris. Da kan forbrukere velge å bruke spesielt kraftkrevende applikasjoner som f.eks. vaskemaskiner når krafttilgangen er god og strømprisene er lave, framfor å bruke slikt utstyr når krafttilgangen er knapp og prisene er høye.
Redusert behov for reservekraftverk
Siden strømforbruket ikke er likt fordelt gjennom døgnet trengs det kraftverk som kan levere mer energi akkurat når det trengs, såkalte effektkraft eller reservekraft. I Norge spiller magasinert vannkraft en slik rolle, mens i Europa er det hovedsakelig atomkraft og kullkraft som kan levere slik effekt og fyller rollen som reservekraft. Det internasjonale energibyrået har i en rapport vist til at innføring av smarte strømnett kan spare samfunnet og miljøet store kostnader ved at det blir mindre behov for å bygge reservekraftverk. . Et økt energibehov kan da tilfredsstilles ved å bruke de samme ressursene smartere gjennom et jevnere forbruk gjennom døgnet. På grunn av det reduserte behovet for reservekraftverk anslår IEA at investeringer i smarte strømnett kan betale seg tilbake i forholdet med 4-gangeren, altså at én krone investert gir økonomiske besparelser tilsvarende fire ganger så mye.
Smarte strømnett og ny fornybar energi
Som en del av reduksjon av klimagassutslipp og avhengigheten av fossile brensler har det vært et politisk ønske om mer vind-, sol- og bioenergi som ikke slipper ut karbondioksid. Ulempen med disse energikildene er at de i motsetning til magasinert vannkraft, atomkraft og fossile energikilder som kull- og gasskraft ikke kan styres til økt produksjon i de periodene av døgnet hvor energietterspørselen er størst. Ved å spre strømforbruket jevnere utover døgnet blir det ifølge IEA lettere å dekke strømforbruket ved hjelp av nye fornybare energikildene.
Avanserte måle- og styringssystemer (AMS)
AMS er betegnelsen på et nytt system med smarte strømmålere som gradvis ble innført i norske husholdninger frem mot 2019. Ordningen innebærer at det monteres strømmålere som på ulike kommunikasjonmåter automatisk sender forbruks- og driftsdata fra sluttbruker av strøm tilbake til produsentene på sekundbasis. Dette innebærer at strømkundene slipper å lese av strømmen selv samtidig som strømprodusentene får mer presise forbruksdata som kan brukes til å styre strømnettet og strømproduksjonen mer effektivt.
Smarte strømmålere (AMS) forveksles ofte med smarte strømnett, men smarte strømmålere er bare en av mange komponenter som er nødvendige for at man skal kunne utvikle et smart strømnett.
Evansiella cordela
Utseende
En middelsstor (vingespenn ca. 30 millimeter), brun smyger. Oversiden er brun med noen sølvfargede, halvt gjennomsiktige flekker på forvingen. Undersiden er gulbrun, en del lysere enn oversiden.
Carapulcra
Carapulcra er en peruansk matrett som består av svinekjøtt og dehydrerte poteter, med peanøtter, chilipepper, hvitløk og annet krydder. Det er en moderne tilpasning av en tradisjonell andisk rett. Carapulcra serveres vanligvis med ris, kokte poteter eller yuca.
Hypomia
Hypomia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså liten, lyst gråbrunt-sparglete trebukk. Pronotum har ingen pigg på den rundede sidekanten, men en ganske liten knøl.
Levevis
Larvene inne i små greiner og kvister.
Utbredelse
Arten er utbredt i Mexico.
VM i BMX-sykling 2010
VM i BMX-sykling 2010 (verdensmesterskapet i BMX-sykling) ble arrangert i Pietermaritzburg i Sør-Afrika i 2010.
Knarberg
Knarberg, offisielt Knarrberg, er et sted på østkysten av Nøtterøy i Færder kommune Vestfold. Det befinner seg sør for Duken og nordøst for Skallestad. Tvers over bukta i sør ligger Ulvøåsen og badeplassen Ulvøtangen. Knarbergveien, som utgjør en del av fylkesvei 422, går gjennom Knarberg.
Den første bebyggelsen på Knarberg kom rundt 1790.
På Knarberg ligger det ei småbåthavn hvor Knarberg Båtforening, stifta i 1953, holder til.
The Masters Tournament 2022
The Masters Tournament 2022 var en golfturnering på PGA-touren 2021/22 som ble arrangert på Augusta National Golf Club i Augusta i USA fra 7. til 10. april 2022.
Scottie Scheffler vant turneringen.
Flikkeid stasjon
Stasjonsbygningen som en gang stod på Flikkeid, ble tegnet av Paul Armin Due og oppført til åpningen. Den ble revet i 1970. Samme tegninger har vært brukt for en rekke andre stasjonsbygninger, som sies å være av Flikkeid-typen. Dissse er med enkelte variasjoner oppført ved Gjøvikbanen (Nittedal, Grua, Reinsvoll og Raufoss), Bergensbanen (Grindvoll, Torpo, Geilo, Geilo og Urdland) og Arendalsbanen (Rise og Froland) samt Lørenskog på Hovedbanen.
På 2020-tallet står bare et leskur ved plattformen. Litt sørøst for den står fortsatt det gamle vanntårnet, som er av samme type som ved Rise stasjon, og en banebu.
Ruta 11 (Uruguay)
Ruta 11 José Batlle y Ordóñez (spansk: Ruta once; populært kalt for Ruta 11) er en veistrekning som går fra Ecilda Paullier til Atlántida, Canelones, i sørlige Uruguay. Veistrekningen, slik den er i dag, ble åpnet 1983, og er 160 kilometer lang.
Børs Café
Børs Café var et tradisjonsrikt serveringssted i Kløverhuset, Strandgaten 13-15 i Bergen. Etter 113 års drift ble serveringsforretningen stengt i juni 2007.
Da den store børsbygningen på Vågsallmenningen åpnet i 1865, var det innredet restaurant i kjelleren. Den ble drevet av restauratør Hans Pedersen fra Drammen, tre kelnere og to tjenestepiker, og ble snart fast møtested for «Børsens Mænd», hvorav kallenavnet «Børskjelleren». Etter ombyggingen i 1893 ble Børskjelleren overtatt av restauratør Antony Gjessing (1860-1928). 1. mars 1894 åpnet han Børs Café etter mønster av en tysk Bierhalle - ølhall. Snart var dette blant Bergens mest besøkte serveringssteder. Gjessing og hans kone Hanna Gurine Nilsen (1853-1905) fra Kristiansand bodde i Marken. I 1894 kom Hannas niese, 14 år gamle Elisabeth Michalsen (1880-1963), fra Kristiansand for å hjelpe til i kaféens kjøkken. Hanna døde i oktober 1905, og i 1907 giftet enkemannen seg med Elisabeth som var blitt 27 år. Gjessing var 47. Paret fikk fire barn, og flyttet i 1916 inn i Olav Kyrresgate 32.
I 1902 kjøpte Gjessing to holmer i Alverstraumen og slo dem sammen til én ved hjelp av en steinfylling. Stedet fikk navnet Solholmen, og Gjessing lot bygge et hovedhus, naust og lysthus, der Christian Michelsen jevnlig var gjest. Barna bodde der uken igjennom med undervisning av en guvernante, mens foreldrene kom på besøk i helgene med sin private yacht, muligvis «Solbris» som Gjessing angivelig skal ha kjøpt av Christian Michelsen, og som senere ble kjøpt av Vibeke Løkkebergs far med tanke på fraktfart, men i stedet ble stjålet av frontkjempere som flyktet i den til Argentina.
I 1917 la Bergen kommune ut tomter til salgs i området som lå i aske etter bergensbrannen i 1916. Antony Gjessing kjøpte to, og i 1925 stod nybygget ferdig med tre etasjer mot Strandkaien der det var inngang til ølhallen, og to mot Strandgaten med inngang til kafé og spisesal. I børsbygningens kjeller ble kaféen omgjort til skoforretning.
Da Antony Gjessing døde, drev enken Elisabeth stedet videre, senere med hjelp av sine døtre. Da hun fylte 80 år i januar 1960, ble hun hedret i Morgenavisen for den berømte «Børsbiffen» som hun brakte oppskriften på: «Vel, det må være kjøtt av ungt dyr, av ryggen eller indrefileten. Og en må være aldeles sikker på at kjøttet har hengt i 4 dager. Så skjæres den ut, renses som vanlig. Og så stekes den i gårds- og fjellsmør, for det er nemlig så salt at biffen ikke skal saltes.» Pepper og løk hørte med.
I desember 1936 søkte Elisabeth Gjessing om å få bevillingsavgiften nedsatt etter at hun hadde stengt både spisesalen og lunsjkaféen fra 13. november 1936. Hun opplyste at de lokalene var bortleiet for 25 år, og politikammeret fant å anbefale at avgiften nedsatt til kr 600 årlig, slik fru Gjessing selv foreslo. På denne tiden skjedde det en fullstendig ombygging etter tegninger av arkitekt Leif Grung. Selve kaféen hadde veggmalerier med motiver fra jungelen, med papegøyer og gaseller. Bruk av pappmasjé skapte en tredimensjonal virkning. Etter middag var det levende musikk, blant annet jazz som kan ha inspirert jungelmotivene.
I 1941 ble kafédriften stengt av den tyske okkupasjonsmakten, og stedet tatt i bruk som kantine for tyske soldater. Høsten 1944 søkte Elisabeth Gjessing om å få refundert halvparten av innbetalt skjenkeavgift kr 1.000,-, ettersom Organisation Todt hadde rekvirert stedet fra 20. juni samme år. Driften måtte fra samme dato innstilles, og samtlige ansatte ble oppsagt. Bergen kommune refunderte kr 500,- som omsøkt.
Kafédrift var vanskelig etter krigen med ødelagt inventar og problemer med å skaffe nytt. Elisabeth Gjessing gjenåpnet ølhallen mot Strandkaien, mens resten ble utleid til Kløverhuset.
Børs Café hadde hatt en tidsbegrenset kontrakt for leie av lokaler i Kløverhuset. Denne gikk ut 8. oktober 2006. Leieavtalen ble prøvet for retten, der kaféinnehaver Emil Gjessing argumenterte for at leieavtalen burde anses som tidsubestemt. Kjennelsen i Gulating lagmannsrett slo imidlertid fast at Kløver Eiendom AS var i sin fulle rett da de ikke fornyet leieavtalen med Børs Café AS. Vaagen Pub overtok lokalene - og drev restauranten videre i mer eller mindre samme tradisjon som Børs Café, før Duggfrisk tok over lokalene og gjorde om stedet til en mer tradisjonell nattklubb.
I populærkultur
Stedet har blitt foreviget i Di Derres sang «Børs Café» som ble utgitt i 1993 på albumet Den Derre med Di Derre.
VM i BMX-sykling 2009
VM i BMX-sykling 2009 (verdensmesterskapet i BMX-sykling) ble arrangert i Adelaide i Australia i 2009.
Norge–England 2–1
Radio- og TV-kommentatorer
Utropet fra Lillelien da dommeren blåste av kampen har senere blitt verdenskjent og klippet av Lilleliens kommentering ble innlemmet i Norges dokumentarv i 2012, et register over de viktigste dokumentene i Norges historie. Registeret er en nasjonal utgave av UNESCOs Verdensminne-program (Memory of the World).
Englands Bryan Robson scoret kampens første mål etter 14 minutter. I det 34 minutt utlignet Roger Albertsen, og ett minutt før pause gikk Norge opp i ledelsen etter at Hallvar Thoresen scoret. Kampen hadde avspark kl 19 og ble sendt direkte på TV i sin helhet, bortsett fra det siste kvarteret av første omgang der Norge snudde kampen og pausen. Da gikk nemlig Dagsrevyen og det ble stille fra Ullevaal, men begge gangene Norge scoret avbrøt programleder Einar Slyngstad og opplyste om målene, det andre med «Norges bredeste glis».
Sankt Annæ Passage
Sankt Annæ Passage er en passasje eller gjennomgang mellom Store Kongensgade og Bredgade i København. Passasjen er beliggende i Sankt Annæ Kvarter, ikke langt fra Sankt Annæ Plads.
Bygningskomplekset på begge sider av passasjen ble anlagt i årene 1916–1918 av grosserer Ferdinand Schmahl etter tegninger av arkitekt Niels Banke. I en av bygningene ligger avisen Dagbladet Information.
Minneplaketter
Over en dør til en kjellernedgang ses en plakett som beskriver passasjens historie, deriblant tidspunkt for oppførelse, arkitekt og byggmestre. En annen plakett minnes grunnleggeren av Dagbladet Information, Børge Outze. En tredje plakett forteller at viseadmiral Olfert Fischer, generalmajor Olaf Rye samt generalløytnant Frederik Bülow alle har bodd i bygningen som sto her frem til 1892.
Tiden (avis, Arendal)
Tiden – Organ for Det norske Arbeiderparti i Aust-Agder var en dagsavis som utkom i Arendal fra 1906 til 1941, og deretter fra 1945 til den ble slått sammen med den Kristiansand-baserte avisen Dagbladet Sørlandet en gang på 1970-tallet. Siste nummer av Tiden ble utgitt 9. november 1982. Nedleggelsen skyldtes svak økonomi.
Historikk
Lars Michael Larssen Bie var avisas første redaktør og eier. Den var i utgangspunktet en radikal venstreavis (mens Agderposten var moderat venstreavis). Etter hvert ble avisen overtatt av Arbeiderpartiet, mens Bie fortsatte som redaktør til 1916. I 1907 førte byggingen av Arendalsbanen til at mange anleggsarbeidere, rallare, kom til Arendalsdistriktet, og de var politisk radikale. Avisen hadde ulike undertitler; blant annet «Organ for Nedenes amts arbeiderparti» fra nr. 1, 1914, «Dagblad for Nedenes amt» fra nr. 127, 1918, «Dagblad for Aust-Agder fylke» fra nr. 132, 1920.
Ved den politiske splittelsen i Arbeiderpartiet i 1923 ble redaktør Ingvald B. Jacobsen avsatt før det lokale partilaget fikk stemt over situasjonen. På den måten klarte AP å beholde kontroll over avisen, til tross for at både partiet lokalt og redaktøren fulgte det nye Norges Kommunistiske Parti.
Før 2.verdenskrig utkom det tre aviser i Arendal: Tiden, Vestlandske Tidende og Agderposten. De var omtrent jevnstore når det gjaldt opplag, omkring 4000. Okkupasjonsmaktens pressesensur førte til at både Vestlandske Tidende og Tiden ble stanset, mens Agderposten fortsatte å komme ut. Tiden var blant de aviser som ble særlig hardt rammet, økonomisk, materielt og menneskelig. Paul Hovd-Nilsen var fungerende redaktør; han var også leder for AUFs fylkesorganisasjon og engasjerte seg fra krigens begynnelse sterkt i motstandsbevegelsen. Han var en av de sentrale i Arendalsgruppen - den første organiserte motstandsbevegelsen i Norge. Allerede 17.mai 1940 forfattet Hovd-Nilsen et flyveblad der han særlig advarte mot å stole på de avisene som kom ut sensurert av okkupasjonsmakten. Flere fra Tidens redaksjon deltok i Arendalsgruppen. Flere fra redaksjonen havnet i tysk fangenskap resten av krigen. Alt av Tidens tekniske utstyr og økonomiske midler ble beslaglagt av tyske myndigheter. Tiden og Vestlandske Tidende fikk utbetalt erstatning, men Agderposten hadde etablert seg som Arendals dominerende avis.
Fra oppstarten i 1906 og frem til 1916 ble avisen trykket i Lillesand-Grimstadpostens Bogtrykkeri i Grimstad, og kom ut tre ganger i uka. Deretter gikk avisen over til seks utgivelser i uka, og ble trykket 1916-1923 i Tidens Trykkeri, Arendal, 1923-1930 Aust Agder Bok & Akcidenstrykkeri, 1930-1940 A/L Aust-Agder arbeiderpartis bladforenings trykkeri, 1945-1947 A/S Agderposten, 1947-1960 Tidens Trykkeri, 1960-1963 Sørlandets trykkeri, Kristiansand, 1963-197x Agder Arbeiderpresse A/Ls trykkeri.
Arkivet
På Kuben i Arendal finnes en fotosamling etter avisen Tiden. Samlingen består av flere tusen bilder fra 1970-årene og frem til nedleggelsen av avisen i 1982. . Kuben har også komplette årganger av avisen.
VM i BMX-sykling 2008
VM i BMX-sykling 2008 (verdensmesterskapet i BMX-sykling) ble arrangert i Taiyuan i Kina i 2008.
Skiskyting under Vinter-OL 1994 – Sprint menn
Sprint for menn i skiskyting under Vinter-OL 1994 fant sted 23. februar på Birkebeineren skistadion ved Lillehammer, Norge. Hvert bomskudd medførte en strafferunde på 150-meter.
Resultater
Resultatene var som følger:
Jadwiga Barańska
Jadwiga Barańska (født 21. oktober 1935 i Łódź i Polen) er en polsk skuespiller, regissør og manusforfatter.
Hun har mottatt flere priser, blant annet Sølvbjørnen under Filmfestivalen i Berlin i 1976 for beste kvinnelige hovedrolle i filmen Noce i dnie.
Jadwiga Barańska er gift med regissøren Jerzy Antczak.
Megaleas syrna
Megaleas syrna er en sommerfugl som tilhører familien smygere (Hesperiidae). Den er den eneste arten i sin slekt.
Aronsletta
Aronsletta er ei slette nordvest i Prestegårdsskogen i Vestskogen på Nøtterøy i Færder kommune. Den ligger like øst for Skogstjerneveien og sørvest for Labakken, og er forbundet med begge stedene med stier. Fra Aronsletta går det også en sti sørøstover gjennom skogen som fortsetter som Kirkeveien forbi Nøtterøy prestegård opp til Nøtterøy kirke.
Megaleas syrna
Utseende
En middelsstor (vingespenn ca. 50 millimeter), kraftig, brun smyger. Forvingen har to store, kremgule flekker, en langs forkanten og en langs ytterkanten, dessuten noen mindre flekker i den ytre delen. Bakvingen har et par små, kremgule flekker.
Stavanger Frikirke
Stavanger Frikirke ble opprettet i 1918, og ble lagt ned i 2015. Kirken var en lokalmenighet i Frikirken. Stavanger Frikirke holdt til i Sandeidgaten 10, før lokalene ble solgt til Døvekirken i Stavanger. Etter dette leide Frikirken Betlehem Bedehus på Hinna, frem til menigheten ble lagt ned i 2015.
Stavanger Frikirke ble plantet fra Egersund Frikirke, og plantet videre Riska Frikirke (som igjen plantet Sandnes Frikirke), Bryne Frikyrkje (som igjen plantet Klepp Frikirke), og Randaberg Frikirke.
Aronsletta
På Aronsletta er det ei fotballøkke og en liten bakke som benyttes til aking om vinteren.
Just Høegs gate (Oslo)
Just Høegs gate eller Just Høegs Gade betegnet en gate på Hammersborg i Oslo hvis løp tilsvarer nordlige del av dagens Grubbegata. Gaten var oppkalt etter Just Høeg Banner (1584–1646), som var dansk rikskansler. Etter at Hammbersborgområdet ble sanert, ble navnet Grubbegata brukt også om gateløpet nordover fra Hammersborg torg.
Aronsletta
Før Vestskogen ble gjort om til boligområde i 1960-åra, var Aronsletta en av to fotballplasser i det som da var kjent som Skauen. Den ble også brukt som start- og målområde for skirenn. I disposisjonsplanen for Vestskogen fra 1963 var det bestemt at Aronsletta skulle moderniseres med treningsbane, ballfelt, akebakke og hoppbakke, men dette ble det aldri noe av.
Manon Petit
Manon Petit-Lenoir (født 7. desember 1998 i Clermont-Ferrand) er en fransk snøbrettkjører som konkurrerer i snowboardcross.
Hun representerte Frankrike under Vinter-OL for ungdom 2016 på Lillehammer, der hun tok gull i snowboardcross.
Under VM i freestyle og snøbrett 2017 tok hun sølv i snowboardcross for lag sammen med Charlotte Bankes.
Under Vinter-OL 2022 i Beijing, ble hun utslått i åttendedelsfinalen.
Moeros moeros
Moeros moeros er en sommerfugl som tilhører familien smygere (Hesperiidae). Den er den eneste arten i sin slekt.
Joar Leifseth Ulsom
Joar Leifseth Ulsom (født 1987) er en norsk hundekjører fra Mo i Rana og representerer Rana Trekk- og Brukshundklubb.
Ulsom flyttet til Willow, Alaska(USA) i 2011 for å bygge en karriere som profesjonell hundkjører med Iditarod som hovedfokus. Han deltok for første gang i 2013 og ble den raskeste «Rookie of the year» noensinne (7.-plass). I alle fem Iditarod-deltakelsene frem til 2017 har han kommet blant de ti første, og i det sjette, i 2018, vant han. Andre meritter er seier i Yukon Quest i 2012 og to vinn i Nadezhda Hope race i Sibir (2012 og 2014).
Moeros moeros
Utbredelse
Arten lever på Trinidad og i Surinam.
Lakselva (Kvæfjord)
Lakselva er ei elv i Kvæfjord kommune i Troms og Finnmark. Den er 13,3 km lang, og har et nedbørfelt på 25,22 km². Middelvannføringen ved munningen er 2,28 m³/s.
Den har utspring fra Øvre Matvatnet (425 moh.) og renner mot nord gjennom Hestedalen og Sørdalen. Den munner ut ved Gullesfjordbotn innerst i Gullesfjorden. Elvemunningen er en del av Gullesfjordbotn naturreservat, som ble opprettet i 1995.
Europavei 10 følger vassdraget fra like nedenfor Nedre Matvatnet (146 moh.), hvor Sørdalstunnelen ender.
Vuelta a España 2013
Rittet ble vunnet sammenlagt av Chris Horner, som ble den eldste rytter til å vinne en GrandTour sammenlagt. Han vant foran Vincenzo Nibali og Alejandro Valverde
Deltakere
Edvald Boasson Hagen var den eneste norske deltageren i rittet.
Adam Hansen var med og fullførte sin syvende Grand Tour på rad.
Université de Tours
Université de Tours, tidligere Université François Rabelais, er et offentlig universitet i Tours, Frankrike. Universitetet ble grunnlagt i 1969 og ble tidligere oppkalt etter den franske forfatteren François Rabelais. Det er det største universitetet i Loire-dalen. I juli 2015 er det medlem av den regionale universitetsforeningen Leonardo da Vinci konsoliderte universitet.
Reichs-Rundfunk-Gesellschaft
Reichs-Rundfunk-Gesellschaft (RRG) (Tysk rikskringkasting) var et nasjonalt nettverk av tyske regionale offentlige kringkastingsselskaper, aktive fra 1925 til 1945. RRGs sendinger var aktive i alle deler av landet og ble brukt mye til Nazi-propaganda etter 1933.
Historiske innspillinger av RRG-sendinger finnes i dag i de tyske kringkastingsakiv.
Historie
Selskapet ble etablert i Berlin 15. mai 1925 med en startkapital på 100 000 Reichsmark som en paraply-organisasjon av ni regionale kringkastere – det vil si, alle de tyske radiostasjoner med unntak av Deutsche Stunde i Bayern – som sendte i de ulike stater i Weimar-Republikken. Fra 1926 hadde det statlige Deutsche Reichspost eierskapet.
En kringkastingslisens var nødvendig for å høre på radio-sendinger, det var en månedlig avgift på 2 Reichsmark. I 1932 var det fire millioner registrerte radiolyttere (06:32) som ga selskapet en omsetning på fire millioner Reichsmark
Anne Pigalle
Anne Pigalle er en fransk sangerinne, mulitmediekunstner, fotograf og maler.
Hun er født i Frankrike men bosatt i London siden 1980-tallet, hvor hun fikk platekontrakt med ZTT Records og arbeidet med blant andre musikkprodusenten Trevor Horn.
Fekting under Sommer-OL 2020 – Kårde lag kvinner
Resultater
5.-8.-plass
Ruta 14 (Uruguay)
Ruta 14 Brigadier General Venancio Flores (spansk: Ruta catorce; populært kalt for Ruta 14) er en veistrekning som går fra Mercedes til Ruta 9, Rocha, i østlige Uruguay. Veistrekningen, slik den er i dag, ble åpnet 1983, og er 481 kilometer lang.
Tellona variegata
Utseende
En middelsstor (vingespenn ca. 40 millimeter), brun smyger. Oversiden er ensfarget brun, undersiden er rødbrun, bakvingen med mange langstrakte, sølvfargede flekker. Undersiden av forvingen har en brungult felt ved bakhjørnet og noen små, sølvfargede flekker.
Utbredelse
Arten lever i Sør-Amerika, der den er kjent fra Ecuador og Surinam.
Svensk mesterskap i maraton 2016
Svensk mesterskap i maraton 2016 ble arrangert 4. juni 2016, som en del av Stockholm Marathon i Stockholm.
Herrer
Mustafa Mohamed kom på sjetteplass i Stockholm Marathon, der herreklassen ble vunnet av Stanley Kipchirchir Koech.
Kvinner
Isabellah Andersson kom på andreplass i Stockholm Marathon, bak Jane Moraa Onyangi.
Rusåga holdeplass
Stasjonsbygningen som stod her, ble revet i 1982. Ifølge NSBs bygningsregistrering fra 1993 stod da en vokterbolig tegnet av Arvid Sundby på 726,60 km.
Corticea
Corticea er en slekt av sommerfugler som tilhører familien smygere (Hesperiidae).
Utseende
Små (vingespenn ca. 25 millimeter) og spinkle smygere. Vingene er brune, ofte med oransje felter eller flekker.
Levevis
De voksne smommerfuglene er raske flygere som er mest aktive om ettermiddagen.
Utbredelse
Slekten er utbredt i Mellom- og Sør-Amerika, fra det sørvestlige USA i nord til Argentina i sør.